রাজশাহী সামাজিক বন বিভাগ রাজশাহী, নওগাঁ, চাঁপাইনবাবগঞ্জ ও নাটোর জেলা নিয়ে গঠিত। এ বন বিভাগের আওতায় ৮টি সামাজিক বনায়ন নার্সারী ও প্রশিক্ষণ কেন্দ্র, ২টি রেঞ্জ এবং ২৩টি সামাজিক বনায়ন বাগান কেন্দ্র রয়েছে। তাছাড়া আলতাদিঘী জাতীয় উদ্যান অত্র বন বিভাগের আওতাভূক্ত। সামাজিক বন বিভাগ, রাজশাহীর আওতায় ৭১৪৭.৬৪ একর বনভূমি রয়েছে। যার পুরোটাই নওগাঁ জেলায় অবস্থিত। প্রান্তিক ভূমিতে (রাস্তার ধার, পুকুর পাড়, বাঁধের ধার, রেল লাইনের ধারে, বরেন্দ্র খাড়ি ইত্যাদি) সহ বনভূমিতে অংশীদারিত্বের ভিত্তিতে সামাজিক বনায়ন কার্যক্রম চলমান রয়েছে এবং দরিদ্র জনগোষ্ঠি সামাজিক বনায়নে অংশ গ্রহণ করে আর্থিকভাবে সাবলম্বি হচ্ছে। পাশাপাশি সামাজিক বনায়ন কার্যক্রম, জলবায়ূ পরিবর্তণ কার্যক্রমে গুরুত্বপূর্ণ অবদান রাখছে।